Beloretin a slnko
Dobrý deň,
dcéra užíva Beloretin 10mg od 7.102023. 17februára 2024 máme ísť na dovolenku k moru. Môže ísť na slnko aj sa bude natierať 5O faktorom? Alebo radšej vynechať liek? Ďakujem za Vašu odpoveď.
Dobrý deň,
ďakujeme za Vašu otázku.
Počas liečby liekom Beloretin je potrebné sa vyhýbať intenzívnemu slnečnému žiareniu alebo UV lúčom. Prípravok na ochranu pred slnečným žiarením s vysokým ochranným faktorom sa má používať iba v nevyhnutných prípadoch. Slnečné lúče odrážajúce sa od vody a piesku môžu na organizmus pôsobiť ešte výraznejšie. V prípade pokračovania v liečbe je preto nevyhnutné zdržiavanie v tieni, opaľovací krém s SPF 50+, tričko s UV ochranou. Samovoľne prerušovať liečbu Vám však neodporúčam, preto je potrebné ďalší liečebný postup konzultovať s predpisujúcim lekárom.
Prajem pekný zvyšok dňa.
S pozdravom
PharmDr. Veronika Kiabová